Nifra

Nifra (* 16. január 1988, Michalovce) vlastným menom Nikoleta Frajkorová, je slovenská trance dídžejka a producentka.

Biografia 
Známou sa stala už ako 19-ročná s jej debutom Ready, ktorý bol podpísaný na sublabeli tranceového vydavateľstva Armada Music – Coldharbour Recordings. Medzi ďalšie skladby patrí remix skladby „Masquerade“, ktorý mal podporu dídžejov Markusa Schulza, Tiesta či Marcusa Schossowa. Podpory sa mu dostalo nečakane aj od Sandera Van Doorna. Remix sa napokon zaradil na 11. miesto v rebríčku predajnosti v trance charts na beatport a predbehol aj originál. Druhý singel Complicated Life vydala vo vydavateľstve Armada Music. Medzi ďalšie úspešné projekty patrí spolupráca Nifra & Marcus Schossow (Progresia) – Different ways, ktorý sa vyšplhal na 3. miesto na Beatport Trance charts. V marci 2012 si zahrala, ako historicky prvý dj zo Slovenska na akcii „A state of Trance 550“ v holandskom Den Bosche. V roku 2012 sa Nifra vracia do vydavateľstva Coldharbour recordings.

Prvým trackom na kompilácii Markusa Schulza – Los Angeles 12 sa stal Dark Harbour. Oficiálne vyšiel spolu s druhým trackom s názvom Ransvik. V roku 2013 vydala track Waves na labeli Interstate Recordings. Jej nová spolupráca s Fisherman & Hawkins – The Battle, sa nachádza na novej kompilácii Markusa Schulza – Buenos Aires 13.

V roku 2015 si zahrala na Ultra Music Festivale v Miami.

Single

Remixy

Be Progressed 
Nifra má vlastnú rádio show nazvanú „Be Progressed“, ktorá sa vysielala každý mesiac na týchto staniciach:
 www.afterhours.fm..... 2. štvrtok v mesiaci o 23:00
 www.pure.fm      ..... 2. piatok v mesiaci o 00:00
 www.sense.fm     ..... 2. piatok v mesiaci o 15:00
 www.sensationfactory.cz..... 2. piatok v mesiaci o 18:00
V máji 2015 odvysielala 100. epizódu, ktorá bola zároveň poslednou epizódou tejto rádio show.

Zdroj 
 http://www.usmdjs.sk/sk/umelci/nifra/ 

Slovenskí trance hudobníci
Osobnosti z Michaloviec
Slovenskí dídžeji